สวัสดีคะ คือตอนนี้หนูแต่งงานได้1เดือนกว่าแล้วคะ แล้วพึ่งกินยาคุม หมดไปแผง1แล้วคะ พอหมดไปแผง12-3วันประจำเดือนก็มาคะ แต่ประจำเดือนมาผิดปกติคะ มาแค่3วัน พอวันที่4ประจำเดือนไม่มีแล้วแห้งแล้ว วันที่5ก็เลยมั่นใจว่าประจำเดือนคงจะไม่ทาแล้งฟมดแล้ว กินเลยเริ่มดินเลยคะแผมงที่2ตอน4ทุ่ม พอกินได้ประมาณ 2-3วัน ก็เห็นประจำเดือนมาต่อคะ ติดที่กางเกงใน ประจำเดือนมาไม่เยอะ มาน้อยมาก กนูเลยอยากทราบว่า แบบนี้ จะท้องไหมคะ?
สวัสดีค่ะ หากยาคุมกำเนิดที่ทาน เป็นชนิด 21 เม็ด เมื่อทานครบ 21 เม็ด และได้เว้นระยะไป 2-3 วัน แล้วได้มีประจำเดือนมา ก็ถือว่าปกติดี และแสดงว่าไม่ได้มีการตั้งครรภ์เกิดขึ้นค่ะ ส่วนการที่ประจำเดือนมาน้อยกว่าปกติที่เคยมา เพราะเกิดจากผลของฮอร์โมนจากยา ที่ไปทำให้เยื่อบุโพรงมดลูกบางลง ประจำเดือนจึงมาน้อยลง แต่ก็ไม่ได้ถือว่าผิดปกติและอันตรายอะไรค่ะทั้งนี้ โดยปกติ หากเป็นยาคุมชนิด 21 เม็ด ก็ต้องเว้นระยะให้ครบ 7 วัน ก่อนที่จะเริ่มทานยาคุมแผงใหม่ ไม่ควรเว้นระยะสั้นหรือนานกว่านี้ค่ะ การเว้นระยะสั้น หากทำต่อเนื่อง ประจำเดือนอาจขาดหายไปได้ แต่หากเว้นระยะนานเกิน ก็จะทำให้ประสิทธิภาพในการป้องกันการตั้งครรภ์ลดลงได้ค่ะและเมื่อเริ่มทานยาคุมแผงใหม่ หากมีเลือดออกมาปริมาณเล็กน้อย ก็น่าจะเกิดจากผลข้างเคียงของยาคุม ที่ทำให้มีเลือดออกกะปริดกะปรอยได้ โดยเฉพาะหากเป็นยาคุมชนิดฮอร์โมนต่ำ หรือทานไม่ตรงเวลา หรือเว้นระยะไปนานกว่า 7 วันก่อนที่จะเริ่มทานยาแผงใหม่ค่ะ ดังนั้น ก็ควรทานยาคุมให้ถูกต้อง ตรงเวลาด้วยค่ะในกรณีที่ทานยาคุมจนครบ 21 เม็ด และเว้นระยะไป 7 วัน หากไม่มีประจำเดือนมา จึงแสดงว่าอาจมีการตั้งครรภ์เกิดขึ้น ก็ค่อยตรวจหาการตั้งครรภ์ดูค่ะ